Marit Selbæk

Marit Johanne Selbæk (født 1966) er en norsk vokalist fra Lensvik.

Selbæk er utdannet bachelor med hovedvekt på musikkfag fra Augustana College i Sør-Dakota hvor hun studerte i perioden 1991–1993. Før dette studerte hun ved Universitetet i Trondheim og Trondheim Lærerhøgskole.

Fra 1986 turnerte hun med delvis eget materiale og holdt kirkekonserter. Fra 1993 til 2015 bosatt i Mosjøen, hvor hun har medvirket i mange konserter og fremføringer på Helgeland, blant annet sammen med blant andre Sigrid Brennhaug. Hun har medvirket i Tenne på musikk-showene som ble laget i perioden 2003–2011, samt forestillinger som f.eks. Edle dråper, Med James Bond i sikte, A Wonderful Ladies Night og Sound of Silence.

Hun har arbeidet som sangpedagog ved Mosjøen videregående skole, musikklinja. Fra 2002 tll 2010 arbeidet hun også deltid for Frelsesarmeen med musikkaktiviteter for barn og unge.

Selbæk flyttet i 2015 tilbake til Trøndelag. I tillegg til sangoppdrag har hun arbeidet i den kommunal kulturskolen.

Selbæk har medvirket på flere CD-innspillinger, både med eget materiale og sammen med andre artister. Hun har også hatt oppdrag for Frelsesarmeen, bl.a på CD-en Lengsel fra 2009, og gitt ut en del egne singelinnspillinger, bl.a. «Til trøst», «I mårra» og «Hvis du går».

 Referanser 

 Eksterne lenker 




Kategori:Norske sangere
Kategori:Personer fra Orkland kommune